el el el el el el el el el el el el el el el el el el en el el el el el el el el el el el el el el el el el el el el el el el el ca el en el en el uk el el el el el el el el el el el el el el el el el el el el el el el el el el el el en el el en fr el el en en el el el en el el en en el fr en el el en de el el el en oc el el el en en el en en el el el en el el fr sv el fr fr el el el en el el en en el el en en el el en oc el fr en el el pt el el el el zh el el el en el el el en el el el el el el el el el el el el el en ce kk el el el fr el el el el el el el el el el el el
Το Ευρωπαϊκό Χριστιανικό Πολιτικό Κίνημα (ECPM) είναι το μόνο ρητά χριστιανικό ευρωπαϊκό πολιτικό κόμμα που ενώνει εθνικά κόμματα από όλη την Ευρώπη τα οποία μοιράζονται πολιτικές που επηρεάζονται από τον Χριστιανισμό, ακολουθώντας γενικά τα ιδανικά της χριστιανικής δημοκρατίας ή της χριστιανικής δεξιάς. Τα κόμματα-μέλη είναι γενικά πιο κοινωνικά συντηρητικά και ευρωσκεπτικιστικά.
Bergstraat 33, 3811 NG Άμερσφοορτ, Ολλανδία
Το κόμμα ιδρύθηκε το Νοέμβριο του 2002 στο Lakitelek της Ουγγαρίας. Το πρώτο συμβούλιο εξελέγη τον Ιανουάριο του 2005 και εγγράφηκε στις Κάτω Χώρες το Σεπτέμβριο του 2005. Ο πρώτος πρόεδρος του κόμματος ήταν ο Πέετερ Βόισου του Κόμματος των Εσθονών Χριστιανοδημοκρατών. Το κίνημα συγκεντρώνει πάνω από πενήντα χριστιανοδημοκρατικά πολιτικά κόμματα, ΜΚΟ, ομάδες προβληματισμού και μεμονωμένους πολιτικούς από περισσότερες από είκοσι χώρες εντός της Ευρωπαϊκής Ένωσης και πέραν αυτής. Τα κινήματα των νέων είναι ενωμένα στη Ευρωπαϊκή Χριστιανική Πολιτική Νεολαία (ECPYouth). Η οργάνωση νέων ξεκίνησε το 2004 και εξέλεξε το πρώτο της συμβούλιο το καλοκαίρι του 2005.
Μετά τις εκλογές του Ευρωπαϊκού Κοινοβουλίου του 2019, το κόμμα εκπροσωπείται από τρείς βουλευτές στο Ευρωπαϊκό Κοινοβούλιο.
Το ECPM ξεκίνησε ως πλατφόρμα τον Νοέμβριο του 2002, όταν εκπρόσωποι πολιτικών κομμάτων από περισσότερες από 15 χώρες αποφάσισαν να εξετάσουν νέες πιθανότητες για χριστιανική πολιτική στην Ευρώπη στο συνέδριο «Για μια χριστιανική Ευρώπη » στο Lakitelek της Ουγγαρίας.
Το ECPM ξεκίνησε με κόμματα και οργανισμούς ανεξάρτητα από το θρησκευτικό τους υπόβαθρο. Κόμματα από μέσα και έξω από την Ευρωπαϊκή Ένωση συμμετείχαν αυτά τα πρώτα χρόνια και κατέστησαν δυνατή τη δημιουργία ενός κινήματος που αυξάνεται σταθερά από το ένα έτος στο άλλο. Το 2003, το ECPM ενέκρινε οκτώ κατευθυντήριες αρχές στη δήλωση Lakitelek «Αξίες για την Ευρώπη», η οποία διαμόρφωσε το όραμα του κινήματος για την Ευρώπη. Τον Ιανουάριο του 2005 στο Τάλιν της Εσθονίας, το ECPM εξέλεξε το πρώτο του συμβούλιο. Στις 15 Σεπτεμβρίου 2005, το ECPM καταχωρήθηκε επίσημα με καταστατικό ως ένωση σύμφωνα με την ολλανδική νομοθεσία. Το 2010 το ECPM αναγνωρίστηκε επίσημα ως ευρωπαϊκό πολιτικό κόμμα από το Ευρωπαϊκό Κοινοβούλιο.[3] Το 2014 το ECPM έλαβε μέρος στις Ευρωπαϊκές Εκλογές για πρώτη φορά ως Ευρωπαϊκό Κόμμα. Πρόεδρος της επιτροπής του ECPM από το 2013 έως το 2016 διετέλεσε ο βουλευτής Πίτερ Όστμαν και από το 2016, ο ευρωβουλευτής Μπράνισλαβ Σκρίπεκ.
Κατά τη διάρκεια της περιόδου 2014-2019, το ECPM είχε έξι ευρωβουλευτές: Peter van Dalen της Χριστιανικής Ένωσης της Ολλανδίας, Bas Belder του Πολιτικού Κόμματος Μεταρρύθμισης, Branislav Škripek της Χριστιανικής Ένωσης της Σλοβακίας, Arne Gericke της Συμμαχίας C, Marek Jurek της Δεξιάς της Δημοκρατίας και Kazimierz Ujazdowski. Και οι έξι ευρωβουλευτές κάθισαν με την ομάδα των Ευρωπαίων Συντηρητικών και Μεταρρυθμιστών (ECR).
Μετά τις εκλογές του Ευρωπαϊκού Κοινοβουλίου του 2019, το κόμμα έλαβε τρείς έδρες στο Ευρωπαϊκό Κοινοβούλιο: Peter Van Dalen της Χριστιανικής Ένωσης, Bert-Jan Ruissen του Πολιτικού Κόμματος Μεταρρύθμισης και Helmut Geuking του Οικογενειακού Κόμματος της Γερμανίας. Ο Peter Van Dalen κάθεται με την ομάδα του Ευρωπαϊκού Λαϊκού Κόμματος, ενώ οι άλλοι συμμετέχουν στο ECR. Ένας τέταρτος ευρωβουλευτής, ο Cristian Terheș, ο οποίος εξελέγη στη λίστα του Σοσιαλδημοκρατικού Κόμματος της Ρουμανίας, προσχώρησε στο κόμμα τον Μάιο του 2020.[4]
Αυτός ο πίνακας περιέχει μια λίστα με τα πλήρη μέλη του ECPM.[5]
Συμμαχία C – Χριστιανοί για τη Γερμανία (AUF & PBC)
Οικογενειακό Κόμμα της Γερμανίας (FP)
Συμμαχία Ανθρώπινης Αξιοπρέπειας (HDA)
Ταυτότητα και Δράση (IDeA)
Για τη Λετονία από Καρδιάς (NSL)
Χριστιανοδημοκρατικό Λαϊκό Κόμμα (PPCD)
Πολιτικό Κόμμα Μεταρρύθμισης (SGP)
Integra - Μακεδονικό Συντηρητικό Κόμμα
Δεξιά της Δημοκρατίας (PR)
Λαϊκό Μοναρχικό Κόμμα (PPM)
Δημοκρατική Ένωση Σλοβάκων και Τσέχων της Ρουμανίας (DUSCR)
Χριστιανοδημοκρατικό Εθνικό Κόμμα των Αγροτών (PNȚ-CD)
Ευαγγελικό Λαϊκό Κόμμα (EVP – PEV)
Χριστιανική Λαϊκή Συμμαχία (CPA)
Το ECPM διοργανώνει δύο Γενικές Συνελεύσεις ετησίως. Πραγματοποιείται επίσης ένα ετήσιο συνέδριο των μελών όπου συζητούνται συγκεκριμένα θέματα. Το ECPM διοργανώνει επίσης περιφερειακά συνέδρια και άλλες εκδηλώσεις σε όλη την Ευρώπη.
Μπράνισλαβ Σκρίπεκ, 2016 – σήμερα
↑ Costa, Olivier· Brack, Nathalie (29 Απριλίου 2016). How the EU Really Works. Routledge. σελ. 120. ISBN 9781317120735.
↑ 2,0 2,1 2,2 Nordsieck, Wolfram (2019). «European Union». Parties and Elections in Europe. Αρχειοθετήθηκε από το πρωτότυπο στις 8 Ιουνίου 2017. Ανακτήθηκε στις 30 Μαΐου 2019.
↑ "Grants from the European Parliament to political parties at European level 2004–2012", November 2012, from http://www.europarl.europa.eu/. Retrieved 25 January 2013
↑ «PSD a pierdut un europarlamentar. Cristian Terheș a trecut la grupul extremiștilor din Parlamentul European». www.digi24.ro (στα Ρουμανικά). Ανακτήθηκε στις 12 Μαΐου 2020.